**Informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.–2020.gadam”**

Pamatojoties uz Ministru kabineta (turpmāk – MK) 2017.gada 28.marta rīkojuma Nr.141 “Par likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta “Par valsts budžetu 2018.gadam” sagatavošanas grafiku” pielikuma 12.punktu un 2017.gada 8.septembra MK sēdē nolemto, Finanšu ministrija ir sagatavojusi informatīvo ziņojumu “Par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.–2020.gadam” (turpmāk – informatīvais ziņojums).

1. **Fiskālās telpas pasākumi**

Tabula Nr.1

**Fiskālās telpas pasākumi**, milj. *euro*

|  |  |  |  |
| --- | --- | --- | --- |
| Pasākums | 2018 | 2019 | 2020 |
| **Fiskālā telpa pēc šī gada 8.septembra MK sēdes** | **117,02** | **90,00** | **258,99** |
| Akciju sabiedrības “Latvijas valsts meži” koriģētās dividendes | 5,5 | 3,0 | 3,0 |
| Labklājības ministrijas iesniegtie priekšlikumi fiskālās telpas palielināšanai pamatojoties uz Sociālās apdrošināšanas speciālā budžeta pārrēķinu | 10,0 | 10,0 | 10,0 |
| Onkoloģisko slimību ārstēšanai lietojamo parenterāli ievadāmo medikamentu centralizēta iepirkšana | -0,2 | -0,3 | -0,3 |
| Elektronisko iepirkumu sistēmas medicīnas preču un medikamentu katalogu uzturēšana | × | -0,5 | -0,5 |
| Ieņēmumu no valsts nodevas par reģistrācijas darbībām būvkomersantu reģistrā | -0,7 | -0,7 | -0,7 |
| **Pieejamā fiskālā telpa:** | **131,62** | **101,5** | **270,49** |

MK 2017.gada 29.augusta sēdē izskatītajā Finanšu ministrijas sagatavotajā informatīvajā ziņojumā “Par fiskālās telpas 2018.-2020.gadam noteikšanu un par citiem ar valsts budžeta likumprojektu saistītiem jautājumiem” (prot. Nr.42, 51.§) fiskālās telpas palielināšanai tika iekļauti Veselības ministrijas divi pasākumi: 1) par Onkoloģisko slimību ārstēšanai lietojamo parenterāli ievadāmo medikamentu centralizētu iepirkšanu un 2) par ietaupījumu no Elektronisko iepirkumu sistēmas medicīnas preču un medikamentu katalogu uzturēšanas, par kuru tālāku virzību netika panākta gala vienošanās. Līdz ar to fiskālā telpa tiek samazināta šiem pasākumiem 1.tabulā minētā apmērā.

Ņemot vērā, ka starp Ekonomikas ministriju un Latvijas būvniecības nozares pārstāvjiem nav panākta vienošanās par būvniecības nodevas par reģistrācijas darbībām būvkomersantu reģistrā palielināšanu plānotajā apmērā, tiek samazināti valsts pamatbudžeta ieņēmumus no minētās nodevas 2018.–2020.gadam 694 805 *euro* apmērā ik gadu. Ja turpmāk tiek panākta vienošanās ar Latvijas būvniecības nozares pārstāvjiem, Finanšu ministrijai par ieņēmumu palielinājuma apjomu palielināt budžeta programmu 02.00.00 “Līdzekļi neparedzētiem gadījumiem”.

1. **Priekšlikumi valsts budžeta izdevumiem**

Valdību veidojošo koalīcijas sadarbības partneru darba grupa pēc MK 2017.gada 8.septembra sēdēs sagatavoja papildu priekšlikumus atbalstāmajiem prioritārajiem pasākumiem ministrijām, citām centrālajām valsts iestādēm un neatkarīgajām institūcijām.

Tabulā Nr.2 ir parādīts darba grupas papildus atbalstītais finansējums sadalījumā pa ministrijām, citām centrālajām valsts iestādēm un neatkarīgajām institūcijām.

Tabula Nr.2

**Valdību veidojošo koalīcijas sadarbības partneru darba grupas ministrijām un neatkarīgajām institūcijām pēc Ministru kabineta 2017.gada 8.septembra sēdes papildu atbalstītais finansējums,** *euro*

| Ministrija | 2018 | 2019 | 2020 |
| --- | --- | --- | --- |
| **Ministriju pasākumi kopā:** | **34 695 346** | **13 479 494** | **18 979 494** |
| Ministru kabinets | 225 444 | 155 444 | 155 444 |
| Aizsardzības ministrija | 212 000 | 147 000 | 147 000 |
| Ārlietu ministrija | 1 225 000 | 500 000 | 500 000 |
| Ekonomikas ministrija | 250 000 | 1 100 000 | 1 100 000 |
| Finanšu ministrija | 1 500 000 | 1 500 000 | 1 500 000 |
| Iekšlietu ministrija | 500 000 | 500 000 | 500 000 |
| Izglītības un zinātnes ministrija | 11 975 717 | 3 799 000 | 7 799 000 |
| Zemkopības ministrija | 4 000 000 | 1 500 000 | 1 500 000 |
| Satiksmes ministrija | 4 000 000 | 0 | 0 |
| Labklājības ministrija | 2 338 000 | 2 013 000 | 2 013 000 |
| Tieslietu ministrija | 2 544 485 | 1 000 000 | 1 000 000 |
| Vides aizsardzības un reģionālās attīstības ministrija | 2 669 650 | 0 | 0 |
| Kultūras ministrija | 2 070 000 | 890 000 | 2 390 000 |
| Veselības ministrija | 1 085 050 | 375 050 | 375 050 |
| Prokuratūra | 100 000 | 0 | 0 |

Ministrijām atbalstītā finansējuma prioritārajiem pasākumiem sadalījums pa pasākumiem apkopots informatīvā ziņojuma pielikumā.

Finanšu ministre D. Reizniece-Ozola

Klinta Stafecka, 67095438

[klinta.stafecka@fm.gov.lv](mailto:klinta.stafecka@fm.gov.lv)